**Klub chovateľov čínskych chocholatých psov**

**Klubová výstava – Bernolákovo, 6.4.2014**

**Propozície**

**Rozhodca:**

Pán Roberto Schill (RO)

Zmena rozhodcu vyhradená

**Miesto konania:**

Bernolákovo, kultúrny dom

**Program:**

Prijímanie psov 10,00-10,45 hod.

Otvorenie výstavy 10,55 hod.

Posudzovanie v kruhoch 11,00 hod.

Súťaže hneď po skončení posudzovania.

**Všeobecné podmienky:**

Výstava sa usporadúva podľa výstavného poriadku FCI a SKJ a je prístupná všetkým psom a sukám plemena čínsky chocholatý pes, ktorí dosiahnu v deň výstavy vek požadovaný na zaradenie jedinca do triedy. Rozdelenie do tried je uvedené nižšie. Psy, pri ktorých nebude k prihláške priložená fotokópia preukazu o pôvode nebudú na výstavu prijaté. Psy, pri ktorých k prihláške nebudú všetky potrebné doklady pre zaradenie do tried šampiónov a čestnej budú automaticky preradené do triedy otvorenej.

Vystavovateľ nemusí byť členom klubu. Jedince musia byť zapísané v plemenných knihách uznaných FCI. Importované jedince v SR musia byť zapísané v slovenskej plemennej knihe psov SKJ.

Zmeny exteriéru psa prevádzané nadmerným lakovaním, pudrovaním, tónovaním srsti, holením a dlhodobé vyväzovanie psa na stole sú zakázané. Porušovanie týchto zákazov môže mať za následok vylúčenie psa z výstavy.

Prijaté prihlášky budú potvrdené (písomne, mailom) najneskôr 3 dni pred výstavou.

Vystavovateľ - majiteľ psa je povinný dodržiavať ustanovenia výstavného poriadku FCI, týchto propozícií a pokyny výstavného výboru, k čomu sa zaväzuje podaním prihlášky. Taktiež je povinný dodržovať poriadok výstaviska. Tiež zodpovedá za všetky škody ktoré pes zapríčinil v priestoroch výstaviska. Usporiadateľ výstavy nepreberá žiadnu zodpovednosť za škody spôsobené psom, alebo vystavovateľom, ani za škody, ktoré vzniknú uhynutím, alebo stratou psa na výstavisku.

Voľný pohyb psov na výstavisku je zakázaný.

**Veterinárne podmienky**

Každý pes musí mať veterinárny preukaz, alebo Pet pas s platnými očkovaniami proti besnote, psinke, parvoviróze a hepatitíde minimálne 21 dní a maximálne 1 rok pred výstavou.

**Rozhodca**

Rozhodca môže odmietnuť posúdiť psa, ak nastúpi do kruhu oneskorene. Rozhodca bude pri posudzovaní a udeľovaní titulov postupovať podľa poriadku SKJ/FCI. Výstavné ocenenie sa zapisuje do preukazu pôvodu v kruhoch.

Zápis výstavného ocenenia do preukazu pôvodu nie je povinný.

**Protesty**

Protest proti rozhodnutiu rozhodcov je neprípustný. Protest z formálnych dôvodov je prípustný po zložení zálohy vo výške 17 €, musí byť podaný písomne usporiadateľom výstavy a to do konca posudzovania v kruhoch. V prípade rozhodnutia v neprospech vystavovateľa záloha prepadá v prospech výstavy.

**Triedy:**

Trieda šteniat 3- 6 mesiacov

Trieda dorastu 6- 9 mesiacov

Trieda mladých 9-18 mesiacov

Trieda stredná 15-24 mesiacov

Trieda otvorená od 15 mesiacov

Trieda šampiónov \* od 15 mesiacov \*

Trieda čestná \*\*

Trieda veteránov od 8 rokov

\* Pre psov s titulom Interšampión, alebo šampión akejkoľvek členskej krajiny FCI.- Treba priložiť fotokópiu šampionátu.

\*\* Pre psov s titulom klubový víťaz, víťaz SR, Interšampión, alebo šampión akejkoľvek členskej krajiny FCI.- Treba priložiť fotokópiu šampionátu. V tejto triede sa neudeľujú tituly.

**Klasifikácia:**

Trieda šteniat a dorastu veľmi nádejný

 nádejný

Trieda mladých, stredná, otvorená a šampiónov :

 výborná CAJC

 veľmi dobrá CAC

 dobrá BOB, BOS

Variety – osrstená a bez srsti sa posudzujú v triedach samostatne. Každý pes môže byť posúdený iba v jednej z tried. V každej triede sa určuje poradie prvých štyroch jedincov s ocenením výborný, alebo veľmi dobrý. V triede šteniat a dorastu sa neurčuje poradie a neudeľujú sa tituly.

**Tituly a čakateľstvá:**

CAJC - CAC - Reserve CAC - Víťaz plemena –BOB, Najlepší z opačného pohlavia - BOS

Klubový víťaz (pes, suka)

Klubový víťaz mladých (pes, suka)

\*Tituly Klubový víťaz a Klubový víťaz mladých môžu byť zadané len psovi, suke v majetku člena klubu.

**Súťaže:**

Najkrajšie šteniatko: do súťaže nastupujú spolu psy a suky z tried šteniat ocenené známkou veľmi nádejný.

Najkrajší dorast: do súťaže nastupujú psy a suky z tried dorastu ocenené známkou veľmi nádejný.

Najkrajší jedinec z triedy čestnej: do súťaže nastupujú psy a suky z triedy čestnej ocenení V1.

Najkrajší veterán: do súťaže nastupujú psy a suky z triedy veteránov ocenení známou V1.

Klubový víťaz mladých - pes: do súťaže nastupujú psy z tried mladých ocenené V1, CAJC. \*

Klubový víťaz mladých - suka: do súťaže nastupujú suky z tried mladých ocenené V1, CAJC. \*

Klubový víťaz - pes: do súťaže nastupujú psy z tried strednej, otvorenej a šampiónov ocenené V1, CAC\*

Klubový víťaz - suka: do súťaže nastupujú suky z tried strednej, otvorenej a šampiónov ocenené V1, CAC\*

Víťaz plemena – BOB\*: do súťaže nastupujú: Klubový víťaz mladých pes, Klubový víťaz mladých suka,

Klubový víťaz pes, Klubový víťaz suka a Najkrajší veterán.

\*Ak by na titul Klubový víťaz a Klubový víťaz mladých rozhodca vybral psa (suku), ktorý nie je v majetku

člena klubu, rozhodca určí poradie druhého (ďalšieho) psa (suky), ktorému sa zadá spomenutý titul.

O titul BOB v tomto prípade nastupuje pes (suka), ktorý bol pôvodne vybraný na titul Klubový víťaz

alebo Klubový víťaz mladých, hoci mu tento titul nebol udelený a pes (suka) s titulom z danej kategórie o BOB nenastupuje.

Najlepší z opačného pohlavia – BOS: zadá sa hneď po udelení BOB

Najkrajší pár: súťaž pre psa a suku rovnakého plemena vo vlastníctve jedného majiteľa, ktorí sú prihlásení na výstavu..

Najkrajšia chovateľská skupina : súťaž pre minimálne troch jedincov, ktoré pochádzajú z jednej chovateľskej stanice od dvoch rôznych matiek, alebo otcov a sú prihlásení na výstavu.

Dieťa a pes: súťaž pre deti od 3 do 8 rokov so psom, ktorý je prihlásený na výstavu.

Mladý vystavovateľ: vystavovateľ od 9 do 17 rokov so psom, ktorý je prihlásený na výstavu.

**Výstavné poplatky:**

**1. uzávierka 12.3.2014 2.uzávierka 26.3.2014**

 za1.psa € 18 za 1.psa € 21,5

 za každého ďalšieho psa toho istého majiteľa € 16,5 za každého ďalšieho psa toho istého majiteľa € 20

 trieda dorastu a veteránov € 10 trieda dorastu a veteránov € 13

 trieda šteniec a čestná € 10 trieda šteniec a čestná € 13

 súťaže € 10 súťaže € 13

Pri vystavovaní viac ako jedného psa, nemôže byť pes z triedy šteniat, dorastu, čestnej ani triedy veteránov pri platbe považovaný za prvého psa.

Výstavné poplatky pre vystavovateľov, ktorí nie sú členmi klubov sa zvyšujú o 7 € za každého psa. Pri úhrade poplatku rozhoduje dátum jeho zaplatenia. Výstavný poplatok zaplatený po 2. uzávierke sa zvyšuje o 17 € za každého psa.

**Inzercia**

Vystavovateľom umožňujeme uverejniť reklamu, inzerát, propagáciu chovateľských staníc a krycích psov vo výstavnom katalógu. Poplatok je 7 € za celú stranu, 3,5 € za 1/2 strany. Text inzerátu pošlite do dňa 2.uzávierky na adresu usporiadateľa výstavy. Použité materiály nevraciame.

**Platby (len na účet):**

Slovenská sporiteľňa ( kód banky 0900 )

Číslo účtu: 189695343

KS : 0968

Do správy uveďte: meno + účel platby

Zahraniční vystavovatelia: IBAN: SK3209000000000189695343, SWIFT kód - GIBASKBX

Adresa majiteľa účtu: Klub chovateľov čínskych chocholatých psov

 Kollárova 37, 900 27 Bernolákovo, SR

referenčné číslo: 15875446 – potrebné použiť pri vklade na účet cez poštu

**K prihláške pripojte potvrdenie o zaplatení.**

**K prihláške priložte fotokópiu preukazu o pôvode psa,**

**pri hlásení psa do triedy šampiónov a čestnej aj fotokópiu šampionátu.**

**Neuhradené prihlášky nebudú prijaté!**

**Vystavovateľ je povinný uhradiť výstavné poplatky aj v prípade, ak sa na výstave so psom nezúčastní.**

**Prihlášky posielajte e-mailom na adresu:**

Ivana.subinova@gmail.com

**Alebo poštou:** Ivana Homolová

 Hlinkova 11

900 27 Bernolákovo

 Slovakia